Komisijas Direktīva (1990. gada 30. oktobris), ar ko tehnikas attīstībai pielāgo Padomes Direktīvu 76/115/EEK par dalībvalstu tiesību aktu tuvināšanu attiecībā uz mehānisko transportlīdzekļu drošības jostu stiprinājumiem



Oficiālais Vēstnesis L 341 , 06/12/1990 Lpp. 0014 - 0019

Speciālizdevums somu valodā: Nodaļa 13 Sējums 20 Lpp. 0016

Speciālizdevums zviedru valodā: Nodaļa 13 Sējums 20 Lpp. 0016

CS.ES Nodaļa 13 Sējums 010 Lpp. 215 - 220

ET.ES Nodaļa 13 Sējums 010 Lpp. 215 - 220

HU.ES Nodaļa 13 Sējums 010 Lpp. 215 - 220

LT.ES Nodaļa 13 Sējums 010 Lpp. 215 - 220

LV.ES Nodaļa 13 Sējums 010 Lpp. 215 - 220

MT.ES Nodaļa 13 Sējums 010 Lpp. 215 - 220

PL.ES Nodaļa 13 Sējums 010 Lpp. 215 - 220

SK.ES Nodaļa 13 Sējums 010 Lpp. 215 - 220

SL.ES Nodaļa 13 Sējums 010 Lpp. 215 - 220



Komisijas Direktīva (1990. gada 30. oktobris), ar ko tehnikas attīstībai pielāgo Padomes Direktīvu 76/115/EEK par dalībvalstu tiesību aktu tuvināšanu attiecībā uz mehānisko transportlīdzekļu drošības jostu stiprinājumiem (90/629/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 76/115/EEK (1975. gada 18. decembris) par dalībvalstu tiesību aktu tuvināšanu attiecībā uz mehānisko transportlīdzekļu drošības jostu stiprinājumiem [1], kurā jaunākie grozījumi izdarīti ar Komisijas Direktīvu 82/318/EEK [2], un jo īpaši tās 6. pantu, tā kā praktiskā pieredze un tehnikas attīstība liecina, ka ir iespējams uzlabot ceļu satiksmes drošību, piemērojot jau esošajām prasībām līdzīgas prasības M2 kategorijas transportlīdzekļiem, kam pieļaujamā maksimālā masa pārsniedz 3500 kilogramus, un M3 kategorijas transportlīdzekļiem (autobusiem), uz kuriem minētās prasības neattiecās iepriekš, un kopumā paplašināt prasību darbības jomu, attiecinot tās uz citu kategoriju transportlīdzekļu sēdvietām, uz kurām tās iepriekš neattiecās; tā kā minētā pieredze liecina, ka nedaudz jākoriģē dažas esošās definīcijas un prasības; tā kā jāuzlabo aizsardzība pret "lejupslīdi", ko varētu nodrošināt, mainot drošības jostu stiprinājumu novietojumu un/vai pārveidojot sēdekļa konstrukciju; tā kā jāizstrādā testa metode, kas ļauj uzlabot aizsardzības līmeni; tā kā šīs direktīvas noteikumi ir saskaņā ar atzinumu, kuru sniegusi komiteja, kas izveidota, lai tehnikas attīstībai pielāgotu direktīvas par tehnisku šķēršļu novēršanu mehānisko transportlīdzekļu tirdzniecībā, IR PIEŅĒMUSI ŠO DIREKTĪVU. 1. pants Ar šo Direktīvas 76/115/EEK I pielikumu groza saskaņā ar šīs direktīvas pielikumu. 2. pants 1. Neviena dalībvalsts no 1991. gada 1. maija drošības jostu stiprinājumu dēļ nedrīkst: - atteikties kādam transportlīdzekļa tipam piešķirt EEK tipa apstiprinājumu, izdot Direktīvas 70/156/EEK [3] 10. panta 1. punkta pēdējā ievilkumā minētā sertifikāta kopiju vai piešķirt valsts tipa apstiprinājumu, vai - aizliegt transportlīdzekļu nodošanu ekspluatācijā, ja šā tipa transportlīdzeklī vai šajos transportlīdzekļos stiprinājumi atbilst prasībām, kas iekļautas Direktīvā 76/115/EEK, kurā grozījumi izdarīti ar šo direktīvu. 2. No 1992. gada 1. jūlija dalībvalstis: - vairs neizdod Direktīvas 70/156/EEK 10. panta 1. punkta pēdējā ievilkumā minētā sertifikāta kopiju par kādu transportlīdzekļa tipu, - var atteikties piešķirt valsts tipa apstiprinājumu kādam transportlīdzekļa tipam, kurā stiprinājumi neatbilst prasībām, kas iekļautas Direktīvā 76/115/EEK, kurā grozījumi izdarīti ar šo direktīvu. 3. No 1997. gada 1. jūlija dalībvalstis var aizliegt to transportlīdzekļu nodošanu ekspluatācijā, kuros stiprinājumi neatbilst prasībām, kas iekļautas Direktīvā 76/115/EEK, kurā grozījumi izdarīti ar šo direktīvu. 3. pants Komisija ne vēlāk kā 1992. gada 31. decembrī sāk Direktīvas 76/115/EEK noteikumu, konkrēti, tās I pielikuma 4.4.3. punkta turpmāku pārskatīšanu, lai uzlabotu aizsardzību pret lejupslīdes risku, un minētā panta grozījums varētu iekļaut jaunus pasākumus un saistītas dinamiska testa metodes. 4. pants Dalībvalstis īsteno noteikumus, kas vajadzīgi, lai izpildītu šīs direktīvas prasības līdz 1991. gada 1. maijam. Par to dalībvalstis tūlīt informē Komisiju. Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka procedūru, kādā izdarīt šādas atsauces. 5. pants Šī direktīva ir adresēta dalībvalstīm. Briselē, 1990. gada 30. oktobrī Komisijas vārdā — priekšsēdētāja vietnieks Martin Bangemann [1] OV L 24, 30.1.1976., 6. lpp. [2] OV L 139, 19.5.1982., 9. lpp. [3] OV L 42, 23.2.1970., 1. lpp. -------------------------------------------------- PIELIKUMS I pielikumu groza šādi: Aiz 1.6. punkta pievieno šādu 1.6.1. punktu: "1.6.1. "priekšējais pasažieru sēdeklis" ir jebkurš sēdeklis, kur konkrētā sēdekļa "priekšējais H punkts" atrodas vertikālajā šķērsplaknē, kas iet caur autovadītāja R punktu, vai tās priekšā." Pielikuma 4.2.1.1. punktu groza šādi: "… iekļauj jostas pievilkšanas ierīces. Šis noteikums neattiecas uz transportlīdzekļiem, kuriem atbilstīgi 4.3. punktam ir atļautas iegurņa jostas tikai priekšējām ārējām sēdvietām. Ja stiprinājumi……" (Pārējais nemainīts) Pielikuma 4.3. punktu aizstāj ar šādu punktu: "4.3. Minimālais nodrošināmais jostu stiprinājumu skaits (skat. 1. papildinājumu). 4.3.1. Jebkuram M un N kategorijas transportlīdzeklim (izņemot tos M2 kategorijas transportlīdzekļus virs 3,5 tonnām un M3 kategorijas transportlīdzekļus, kuros ir pasažieru stāvēšanai speciāli paredzētas vietas) jābūt aprīkotam ar drošības jostu stiprinājumiem, kuri atbilst šīs direktīvas prasībām. 4.3.2. Minimālais drošības jostu stiprinājumu skaits katrai uz priekšu vērstai sēdvietai atbilst 1. papildinājumā noteiktajam. 4.3.3. Tomēr tām M1 kategorijas transportlīdzekļu ārējām sēdvietām, izņemot priekšējās, kas norādītas 1. papildinājumā un apzīmētas ar simbolu Ø, ir atļauti divi apakšējie stiprinājumi, ja starp sēdekli un transportlīdzekļa tuvāko sānsienu ir eja, kura paredzēta pasažieru piekļūšanai pārējām transportlīdzekļa daļām. Vieta starp sēdekli un sānsienu uzskatāma par eju, ja attālums starp šo sānsienu, visām durvīm esot aizvērtām, un vertikālo garenisko plakni, kas iet caur konkrētā sēdekļa centra līniju, mērot R punkta vietā un perpendikulāri transportlīdzekļa gareniskajai vidus plaknei, ir vairāk nekā 500 mm. 4.3.4. Priekšējām centrālajām sēdvietām, kas norādītas 1. papildinājumā un apzīmētas ar simbolu *, divi apakšējie stiprinājumi uzskatāmi par pietiekamiem gadījumā, kad priekšējais stikls atrodas ārpus Direktīvas 74/60/EEK II pielikumā definētās atskaites zonas; ja tas atrodas šajā atskaites zonā, vajadzīgi trīs stiprinājumi. Priekšējais stikls uzskatāms par atskaites zonas daļu jostu stiprinājumiem gadījumos, kad tas spēj nonākt statiskā saskarē ar testa iekārtu atbilstīgi Direktīvas 74/60/EEK II pielikumā aprakstītajai metodei. 4.3.5. Visu to sēdvietu gadījumā, kuras norādītas 1. papildinājumā un apzīmētas ar simbolu , katrai 4.3.6. punktā definētai atklātai sēdvietai jābūt aprīkotai ar diviem apakšējiem stiprinājumiem. 4.3.6. "Atklāta sēdvieta" ir sēdvieta turpmāk definētajā vietā, kuras priekšā nav "aizsargstikla": - starp divām horizontālām plaknēm, no kurām viena iet caur H punktu un otra – 400 mm virs tā, - starp divām vertikālām gareniskām plaknēm, kuras ir simetriskas attiecībā pret H punktu un atrodas 400 mm attālumā viena no otras, - aiz šķērsvirziena vertikālās plaknes 1,30 m no H punkta. Šīs prasības nolūkā "aizsargstikls" ir tāda piemērotas izturības un nepārtraukta virsma, ka, ģeometriski projicējot lodi ar 165 mm diametru gareniskā horizontālā virzienā caur jebkuru iepriekš definētās vietas punktu un caur lodes centru, nevienā aizsargstikla vietā nav atvēruma, caur kuru varētu iziet lodes ģeometriskā projekcija. Sēdeklis uzskatāms par "atklātu sēdvietu", ja aizsargstiklu kopējā virsmas platība iepriekš definētajā vietā ir mazāka nekā 800 cm². 4.3.7. Visiem nolaižamiem sēdekļiem, kā arī visiem jebkura tāda transportlīdzekļa sēdekļiem, kuri nav iekļauti 4.3.1. līdz 4.3.5. punktā, jostu stiprinājumi nav vajadzīgi. Tomēr, ja transportlīdzeklis ir aprīkots ar jostu stiprinājumiem šādiem sēdekļiem, šiem stiprinājumiem jāatbilst šīs direktīvas noteikumiem. Tādā gadījumā pietiek ar diviem apakšējiem stiprinājumiem." Pielikuma 4.4.3. punktu formulē šādi: "4.4.3. Efektīvo apakšējo jostu stiprinājumu atrašanās vieta (skat. 2. papildinājumu) 4.4.3.1. Priekšējie sēdekļi, M1 kategorijas transportlīdzeklis M1 kategorijas mehāniskajos transportlīdzekļos α1 leņķis (izņemot sprādzes pusi) ir 30° līdz 80° diapazonā un α2 leņķis (sprādzes pusē) ir 45° līdz 80° diapazonā. Abas prasības attiecībā uz leņķi ir spēkā visiem priekšējo sēdekļu parastajiem pārvietošanas stāvokļiem. Ja vismaz viens no α1 un α2 leņķiem ir nemainīgs visos parastajos lietošanas stāvokļos, tā vērtība ir 60° ± 10°. Regulējamiem sēdekļiem ar 1.12. punktā aprakstīto regulēšanas ierīci, kuru atzveltnes slīpuma leņķis ir mazāks par 20° (skat. III pielikuma 1. attēlu), α1 leņķis var būt mazāks par iepriekš noteikto minimālo vērtību (30°), ja tas nevienā parastā lietošanas stāvoklī nav mazāks par 20°. 4.4.3.2. Aizmugures sēdekļi, M1 kategorijas transportlīdzeklis M1 kategorijas mehāniskajos transportlīdzekļos visu aizmugures sēdekļu α1 un α2 leņķis ir 30° līdz 80° diapazonā. Ja aizmugures sēdekļi ir regulējami, šie leņķi ir spēkā visiem parastiem pārvietošanas stāvokļiem. 4.4.3.3. Priekšējie sēdekļi, transportlīdzekļu kategorijas, kas nav M1 kategorija Mehāniskajos transportlīdzekļos, kuri nav M1 kategorijas transportlīdzekļi, priekšējo sēdekļu visu parasto pārvietošanas stāvokļu α1 un α2 leņķim jābūt 30° līdz 80° diapazonā. Ja transportlīdzeklī ar maksimālo masu, kas nepārsniedz 3,5 tonnas, vismaz viens no priekšējo sēdekļu α1 un α2 leņķiem ir nemainīgs visos parastos lietošanas stāvokļos, tā vērtība ir 60° ± 10°. 4.4.3.4. Aizmugures sēdekļi un speciāli priekšējie vai aizmugures sēdekļi, transportlīdzekļu kategorijas, kas nav M1 kategorija Transportlīdzekļos, kuri nav M1 kategorijas transportlīdzekļi: - solu, - regulējamu sēdekļu (priekšējo un aizmugures), kuriem ir 1.12. punktā aprakstītā regulēšanas ierīce un kuru atzveltnes leņķis ir mazāks par 20° (skat. III pielikuma 1. attēlu), un - citu aizmugures sēdekļu, α1 un α2 leņķis var būt no 20° līdz 80° diapazonā jebkurā parastā lietošanas stāvoklī. Ja transportlīdzeklī ar maksimālo masu, kas nepārsniedz 3,5 tonnas, vismaz viens no priekšējo sēdekļu α1 un α2 leņķiem ir nemainīgs visos parastos lietošanas stāvokļos, tā vērtība ir 60° ± 10°." . Bijušais 4.4.3.3. punkts kļūst par 4.4.3.5. punktu. Pielikuma 4.4.4.1. punkta beigās pievieno: "Ja izmanto divdurvju konfigurāciju, lai nodrošinātu piekļūšanu gan priekšējiem, gan aizmugures sēdekļiem, un augšējais stiprinājums ir uzstādīts "B" punktā, sistēmai jābūt konstruētai tā, lai neapgrūtinātu iekāpšanu transportlīdzeklī vai izkāpšanu no tā." Aiz 5.2.3. punkta pievieno jaunu 5.2.4. punktu: "5.2.4. Ja izmanto citu testa metodi, nevis šīs direktīvas 5.2.1. līdz 5.2.3. punktā paredzēto, jāsniedz pierādījumi, ka tā ir līdzvērtīga." Pielikuma 5.3.5.3. punktu formulē šādi: "5.3.5.3. Ja ražotājs piegādā transportlīdzekli ar drošības jostām, attiecīgiem jostu stiprinājumiem pēc ražotāja pieprasījuma var veikt tikai tādu testu, kurā slodze uz tiem tiek pārnesta ar tādas ierīces palīdzību, kam ir to jostu tipa ģeometrija, kuras jāpievieno šiem stiprinājumiem." Pielikuma 5.3.6. punktu formulē šādi: "5.3.6. Ja ārējiem sēdekļiem un centrāliem sēdekļiem nav paredzēti augšējie jostu stiprinājumi, apakšējiem jostu stiprinājumiem veic 5.4.3. punktā paredzēto testu, kurā slodze uz tiem tiek pārnesta ar tādas ierīces palīdzību, kam ir iegurņa jostas ģeometrija." Pielikuma 5.4.1.2. punktu formulē šādi: "5.4.1.2. M1 un N1 kategorijas transportlīdzekļiem pieliek 1350 ± 20 daN lielu testa slodzi ar vilkšanas ierīci (skat. IV pielikuma 2. attēlu), kura pievienota šīs pašas jostas stiprinājumiem ar tādas ierīces palīdzību, kam ir šīs drošības jostas ķermeņa augšdaļas siksnas ģeometrija. M2 un N2 kategorijas transportlīdzekļu gadījumā testa slodze ir 675 ± 20 daN. M3 un N3 kategorijas transportlīdzekļu gadījumā testa slodze ir 450 ± 20 daN." Pielikuma 5.4.1.3. punktu formulē šādi: "5.4.1.3. M1 un N1 kategorijas transportlīdzekļu gadījumā vilkšanas ierīcei (skat. IV pielikuma 1. attēlu), kura pievienota abiem apakšējiem jostu stiprinājumiem, tajā pašā laikā pieliek 1350 ± 20 daN lielu vilces spēku. M2 un N2 kategorijas transportlīdzekļu gadījumā šī testa slodze ir 675 ± 20 daN. M3 un N3 kategorijas transportlīdzekļu gadījumā šī testa slodze ir 450 ± 20 daN." Pielikuma 5.4.2.1. punktu formulē šādi: "5.4.2.1. M1 un N1 kategorijas transportlīdzekļu gadījumā vilkšanas ierīcei (skat. IV pielikuma 2. attēlu), kura pievienota augšējam jostas stiprinājumam un tās pašas jostas pretējam apakšējam jostas stiprinājumam, jāpieliek 1350 ± 20 daN lielu testa slodzi, izmantojot jostas pievilkšanas ierīci, kura piestiprināta augšējam jostas stiprinājumam, ja šo ierīci piegādā ražotājs. M2 un N2 kategorijas transportlīdzekļu gadījumā šī testa slodze ir 675 ± 20 daN. M3 un N3 kategorijas transportlīdzekļu gadījumā šī testa slodze ir 450 ± 20 daN." Pielikuma 5.4.2.2. punktu formulē šādi: "5.4.2.2. M1 un N1 kategorijas transportlīdzekļu gadījumā vilkšanas ierīcei (skat. IV pielikuma 1. attēlu), kura pievienota apakšējiem jostu stiprinājumiem, tajā pašā laikā pieliek 1350 ± 20 daN lielu vilces spēku. M2 un N2 kategorijas transportlīdzekļu gadījumā šī testa slodze ir 675 ± 20 daN. M3 un N3 kategorijas transportlīdzekļu gadījumā šī testa slodze ir 450 ± 20 daN." Pielikuma 5.4.3. punktu formulē šādi: "5.4.3. Iegurņa jostas konfigurācijas tests M1 un N1 kategorijas transportlīdzekļu gadījumā vilkšanas ierīcei (skat. IV pielikuma 1. attēlu), kura pievienota abiem apakšējiem jostu stiprinājumiem, pieliek 2225 ± 20 daN lielu testa slodzi. M2 un N2 kategorijas transportlīdzekļu gadījumā šī testa slodze ir 1110 ± 20 daN. M3 un N3 kategorijas transportlīdzekļu gadījumā šī testa slodze ir 740 ± 20 daN." Pielikuma 5.4.4.2. punktā teikumu, kurš tika pievienots ar Direktīvu 82/318/EEK, groza un formulē šādi: "M2 un N2 kategorijas transportlīdzekļu gadījumā šim spēkam jābūt vienādam ar sakomplektēta sēdekļa desmitkārtīgu svaru; M3 un N3 kategorijas transportlīdzekļu gadījumā tam jābūt 6,6 reizes lielākam par sakomplektēta sēdekļa svaru." Bijušo 5.4.5.2. un 5.4.5.3. punktu aizstāj ar šādu jaunu 5.4.5.2. punktu: "5.4.5.2. M1 un N1 kategorijas transportlīdzekļu gadījumā vilkšanas ierīcei (skat. IV pielikuma 3. attēlu), kura pievienota abiem apakšējiem jostu stiprinājumiem, tajā pašā laikā pieliek 1350 ± 20 daN lielu vilces spēku. M2 un N2 kategorijas transportlīdzekļu gadījumā šī testa slodze ir 675 ± 20 daN. M3 un N3 kategorijas transportlīdzekļu gadījumā šī testa slodze ir 450 ± 20 daN." I pielikumu papildina ar šādu jaunu 1. un 2. papildinājumu: " 1. papildinājums STIPRINĀJUMU PUNKTU MINIMĀLAIS SKAITS Piezīmes: 2 : divi apakšējie stiprinājumi, kuri ļauj uzstādīt iegurņa jostu. * : ttiecas uz 4.3.4. punktu. : attiecas uz 4.3.5. un 4.3.6. punktu. 3 : divi apakšējie stiprinājumi un viens augšējais stiprinājums, kurš ļauj uzstādīt trīspunktu drošības jostu, izņemot priekšējos ārējos sēdekļus M1, N1 un M2 kategorijas transportlīdzekļos ar maksimālo masu, kas nepārsniedz 3,5 tonnas, kuru stiprinājumiem jāļauj uzstādīt Ar tipa drošības jostu. ø : attiecas uz 4.3.3. punktu. Ārējās sēdvietas | Centrālās sēdvietas | Transportlīdzekļa kategorijas | Priekšējās | Autovadītāja | Pasažiera | Izņemot priekšējās | Priekšējās | Izņemot priekšējās | M1 | 3 | 3 | ø 3 | * | 2 | M2 ≤ 3,5 tonnas | 3 | 3 | | * | | M2 > 3,5 tonnām | 3 | 3 | | 2 | | M3 | 3 | 3 | | 2 | | N1 | 3 | 3 | | * | | N2 | 3 | 3 | | * | | N3 | 3 | 3 | | * | | "" 2. papildinājums APAKŠĒJO STIPRINĀJUMU ATRAŠANĀS VIETA, TIKAI LEŅĶA PRASĪBAS: α(o) | Vecās prasības | Jaunās prasības | | M1 | Izņemot M1 | M1 | Izņemot M1 | Priekšējais (ārējais un centrālais) | | – sprādzes puse | | 30 – 80 | 30 – 80 | 45 – 80 | 30 – 80 | – izņemot sprādzes pusi | | 30 – 80 | 30 – 80 | 30 – 80 | 30 – 80 | – nemainīgs leņķis | | 50 – 70 | 30 – 80 | 50 – 70 | 50 – 70 | – sols: | | 30 – 80 | 20 – 80 | | | | | – sprādzes puse | | | 45 – 80 | 20 – 80 | – izņemot sprādzes pusi | | | 30 – 80 | 20 – 80 | – regulējams sēdeklis ar sēdekļa atzveltnes leņķi < 20° | | | 20 – 80 | 20 – 80 | 20 – 80 45 – 80 [1] | 20 – 80 | Aizmugures (ārējais un centrālais) | | | | | 20 – 80 | 20 – 80 | 30 –80 | 20 – 80 | Nolaižams sēdeklis | | | | | Jostas stiprinājums nav vajadzīgs. Ja stiprinājums ir uzstādīts: skat. prasības attiecībā uz leņķi – Priekšējais un Aizmugures. | " [1] * "izņemot sprādzes pusi" (α1): 20 – 80°"sprādzes puse" (α2): 45 – 80°(abas: ja leņķis ir mainīgs: skat. 4.4.3.1. punktu). --------------------------------------------------